  Виталий Пронин Валэктэ калыкез улон-вылонын утён политикая но ужъя министр Татьяна Чуракова Удостоверение ышемын... Анаймылэн картэз Быдӟым ожын быремын. Сюдӥсьсэ ыштэм мурт сямен пенсия басьтэ. Ож мышкын ужамын, но документъёсыз ыштэмын. Мар кароно со документэз выльысь лэсьтон понна? Быгатоз-а со али басьтыны кыӵе ке выплата? Нина Д., Ува ёрос Быдӟым Вормонлы 75 ар тырмонэн валче ваньмыз сямен выплатаос тыремын ни: ож мышкын ужамъёслы — 50 сюрс манет, Быдӟым ожысь ветеранъёслы, инвалидъёслы, пал кылем кышноослы (вдова), нылпи дыръязы концлагере шедемъёслы — 75 сюрс манет. Но ӝожомыны вазь на. Анайды вдова бере, солэн со пумысен удостоверениез луыны кулэ. 75 сюрс манет выплата татчыозь вуэмын ӧвӧл ке, вазиське Пенсиосъя фондлэн ёросысьтыды ёзаз. Огдыре уг сётӥськы 2 пумо выплата. Вдова сямен выплата басьтӥды ке, ож мышкын ужамды понна 50 сюрс манет уз сётӥськы ни, документъ-ёстэс выльысь лэсьтӥды ке но. Ож мышкын ужам пумысен удостоверениез выльысь берыктыны луэ, ёрос администрациысь калыкез утёнъя ёзэ вазиськыса.  